Boriss Rezņiks
Boriss Rezņiks (dzimis 1947. gada 3. maijā Rīgā) ir Latvijas komponists. No 1972. līdz 1992. gadam vadījis mūzikas grupu Eolika. Kopā ar komponistu Ivaru Vīgneru 1993. gadā izveidoja skaņu ierakstu studiju Studio 55, ir tās līdzīpašnieks. Rezņiks ir daudzu Latvijā pazīstamu dziesmu autors, starp tām dziesmas "Pasaule, pasaulīt", "Es neesmu Džeina Fonda", "Tava atnākšana", "Tu smejies sapnī", "Karavāna", "Atmostas Baltija".